ඒ අනුව, හෝටල් නිරෝධායනයෙන් මුදල් ගසා කෑමට තිත තැබීමට කටුනායක ගුවන් තොටුපලේ නව පී.සී.ආර් පරීක්ෂණාගාරයක් විවෘත කළා.ඒ අනුව, විදෙස්ගතව සිට පැමිණෙන ලක්ෂ සංඛ්‍යාත පිරිසට හෝටල් නිරෝධායනයෙන් මුදල් ගසා කෑමට ලක් නොවී පී.සී.ආර්. පරීක්ෂණයෙන් පසු ගුවන් තොටුපොළින් බැහැර වීමේ අවස්ථාව හිමිවන බව සංචාරක අමාත්‍යවරයා ඊයේ පැවැත්වූ කොවිඩ් මර්දන විශේෂ කමිටුවටද දැනුම් දුන්නා.කෙසේ වෙතත්, එහි වැඩ කටයුතු සොයාබැලීමට අද පෙරවරුවේ හිරු ප්‍රවෘත්ති කණ්ඩායම  කටුනායක ප්‍රදේශයට ළඟා වුණත් එහි දැකගත හැකි වුණේ පාලු‍ ස්වභාවයක්.ඒ බලධාරීන් පොරොන්දු වූ පරිදි නව පී.සී.ආර් පරීක්ෂණාගාරයේ කටයුතු සිදු නොකිරීම නිසාවෙන්.අද දිනයේ මෙම මධ්‍යස්ථානයෙන් ගුවන් මගීන්ට පී.සී.ආර්. පරීක්ෂණ සිදු කර ගැනීමෙන් පසු පිටව යා හැකි බවට බලධාරීන් දැනුම්දුන් නිසා කුලී රථ රියදුරන්ද ඒ අසළ රැඳී සිටින ආකාරය දැකගත හැකි වුණා.අද පෙරවරුවේ සිට දිවයිනට ළඟා වූ ගුවන් යානා 6කින් පැමිණි මගීන් 123 දෙනෙකුට පමණ සිදුවුණේ පොරොන්දු ඉටු නොවීම හේතුවෙන් කඩවුණු බලාපොරොත්තු සහිතව හෝටල් නිරෝධායනයට යොමු වීමටයි.අප මේ සම්බන්ධයෙන් අද දිනයේදි යළි යළිත් සොයා බැලිමත් සමඟ නව පී.සී.ආර් පරීක්ෂණාගාරයේ කටයුතු අද සවස සිට ආරම්භ කිරීමට කටයුතු සූදානම් කෙරුණා.